Undir 1. lið á dagskránni mættu áheyrnarfulltrúar grunnskóla , Sigurlaug Jónasdóttir , Þorvaldur Benediktsson Hjarðar og Hrefna Egilsdóttir / Dagur Emilsson , áheyrnarfulltrúar leikskóla , Sigríður Herdís Pálsdóttir og Hlín Stefánsdóttir auk skólastjóranna Sverris Gestssonar , Stefaníu Malenar Stefánsdóttur , Guðmundu Völu Jónasdóttur , Daníels Arasonar og Jóns Arngrímssonar . Aðalsteinn Ásmundsson vék af fundi kl. 17:20 og mætti aftur til fundar kl. 18:55 . Hann tók því ekki þátt í afgreiðslu liða 1 til 6 . Áheyrnarfulltrúar grunnskóla sátu áfram undir liðum 2 - 8 á dagskrá fundarins og skólastjórar sátu fundinn undir þeim liðum sem vörðuðu þeirra skóla sérstaklega . 1 . Hallormsstaðaskóli - kennslugögn og búnaður Formaður kynnti málið og vísaði í bókun bæjarráðs frá 1. september sl. þar sem fræðslunefnd er falið að undirbúa frágang og ráðstöfun lausabúnaðar í Hallormsstaðaskóla . Sigurlaug Jónasdóttir , skólastjóri Egilsstaðaskóla , áréttaði þá skoðun sína að hún teldi að þar sem Hallormstaðaskóli hefði verið sameinaður Egilsstaðaskóla þegar hann var gerður að deild á síðasta skólaári þá ætti Egilsstaðaskóli fyrsta rétt á að ráðstöfun á þeim kennslugögnum og búnaði sem í Hallormsstaðaskóla eru . Leikskólastjórnendur munu hittast nk.mánudag í húsnæði Hallormsstaðaskóla til að kynna sér þann leikskólabúnað sem þar er og grunn - og tónlistaskólastjórnendur munu hittast nk. þriðjudag til að kynna sér þann búnað sem í skólahúsnæðinu er . Tillaga um ráðstöfun búnaðarins á grundvelli þeirra heimsókna verður síðan lögð fyrir fræðslunefnd á fundi nefndarinnar 13. október nk . Samþykkt samhljóða með handauppréttingu . 2 . Verklagsreglur um afnot af húsnæði sveitarfélagsins